
INFORME JUSTIFICATIU PER A L'INICI DE L'EXPEDIENT DE CONTRACTACIÓ DE d’UNA OBRA PER LA INSTAL.LACIÓ FOTOVOLTAICA PER AUTOCONSUM COMPARTIT A LA COBERTA  DE L’EDIFICI DE LA CONCÒRDIA

1.- ÀREA QUE PROPOSA LA CONTRACTACIÓ


Alcaldia un cop valorada opinió Regidor d’Urbanisme, Obres Públiques i Serveis Municipals i Serveis Tècnics Municipals de l’Ajuntament de Sant Climent Sescebes i projectes relacionats. 

2.- DETERMINACIÓ DE L'OBJECTE, NECESSITAT I MOTIUS DE LA CONTRACTACIÓ


2.1 Descripció: INSTAL.LACIÓ FOTOVOLTAICA PER AUTOCONSUM COMPARTIT EN COBERTA DE L’EDIFICI LA CONCÒRDIA

Es tracta d’una instal·lació generadora fotovoltaica per autoconsum connectada a xarxa amb compensació d'excedents, per a cobrir les necessitats d'energia elèctrica  de diferents equipament municipals, ubicat a la coberta de l’edifici de La Concòrdia a Sant Climent Sescebes

Codificació:
- Vocabulari comú dels contractes públics 
(CPV principal  45310000-3 Treball d’instal·lació elèctrica    
CPV complementari 09331200-0 Mòduls solars fotovoltaics) 


2.2 Justificació de la indivisibilitat per lots: Aquesta licitació es farà amb un únic lot, atès que la prestació de l’objecte del contracte és inseparable i consisteix exclusivament en única prestació, la pròpia naturalesa de l’objecte impossibilita la seva divisió del contracte en lots.

2.3 Justificació d'insuficiències de mitjans: L'Ajuntament de Sant Climent Sescebes, i en concret els serveis tècnics municipals no disposen dels mitjans humans i materials suficients per complir amb les tasques incloses en aquest contracte d'obres.

2.4. Necessitats que es satisfaran amb la contractació projectada:

El Pla d'Energies Renovables 2006-2015 estableix una cobertura específica de la producció elèctrica del 29,4% amb fonts renovables. Una part important d'aquesta cobertura de la producció elèctrica vindrà donada per les instal·lacions fotovoltaiques.
la necessitat d'aconseguir una economia de baixa intensitat energètica i baixa emissió de carboni, pel que es fa imprescindible comptar amb la presència important d'energies renovables.
Per tant, es considera que la instal·lació proposada en el present projecte queda justifica da, ja que:
· 	Contribueix a assolir la cobertura de generació d'electricitat mitjançant energies renovables fixada com a objectiu al Pla d'Energies Renovables.
· 	L'electricitat generada es consumirà  tant en la pròpia instal·lació, minimitzant les pèrdues per transport d'energia, com a d’altres equipaments i espais de l’àmbit municipal.
· És una activitat compatible amb l'ús d’equipament municipal de l’edifici.
· 	Per a la seva instal·lació en la coberta de forma coplanar i tenint en compte l'entorn de l'edifici, no provoca cap impacte paisatgístic destacable.
3.- ASPECTES A CONSIDERAR EN LA REDACCIÓ DEL PLEC DE CLÀUSULES ADMINISTRATIVES PARTICULARS


3.1 Responsable del contracte
Es designa com a responsable de l’execució del contracte en Manel Donat i Giro, arquitecte Tècnic, amb nº de col·legiat 688 al C.O.A.I.A.T. de Girona, actuant com a Tècnic Municipal de L’ Excm. Ajuntament de Sant Climent Sescebes, a qui li correspon supervisar l'execució, adoptar les decisions i dictar les instruccions necessàries per assegurar la correcta realització de la prestació pactada, tot d'acord amb la previsió de l'art. 62.1 de la LCSP.

3.2 Pressupost base de licitació
El pressupost de licitació del contracte és de 60.099,33€ (sense IVA), més el 21% d'IVA que és 12.620,85€, el que ascendeix a un total de 72.720,18€ (IVA inclòs).

3.3 Consignació pressupostària
La despesa de la contractació està consignada a la partida 1650.62300

3.4 Valor estimat
El valor estimat del contracte (VEC), a efectes de determinar el procediment d'adjudicació, la publicitat i la competència de l'òrgan de contractació, és 60.099,33€.

3.5 Termini d'execució màxims i possible pròrroga
El termini d’execució és de 40 dies naturals 
No es preveu pròrroga per aquest contracte.

3.6 Tramitació de l'expedient
La tramitació que es segueix en aquesta contractació és ordinària.
El procediment de licitació que s'utilitzarà serà l'obert simplificat abreujat.

3.7. Criteris de solvència tècnica o professional, i econòmica i financera, i els criteris que s'han de tenir en consideració per adjudicar el contracte.
De conformitat amb l’article 159.6.b) LCSP, els licitadors queden eximits de l’acreditació de la solvència econòmica i financera i tècnica o professional.
L’Informe 12/2019, de 28 de novembre, de la Junta Consultiva de Contractació Administrativa de la Generalitat de Catalunya (Comissió Permanent) sobre l’assumpte l’obligatorietat d’inscripció en un registre empreses licitadores com a requisit de participació en els procediments oberts simplificats de tramitació sumària, conclou que no resulta exigible la inscripció en un registre oficial d’empreses licitadores com a requisit de participació.
Igualment per poder participar en la licitació caldrà que l’empresa adjudicatària compti amb els requisits de solvència que s'identifiquen a continuació, no obstant no haurà d’acreditar el compliment d’aquests requisits, a no ser que li sigui requerit per l’òrgan de contractació.
·  Solvència econòmica i financera: Per participar en aquesta licitació cal que el volum anual de negocis del licitador o candidat, referit a l’any amb major volum de negoci d’entre els tres últims conclosos, sigui, com a mínim, una vegada i mitja el valor estimat del contracte essent 90.149,89€.
Si es tracta d’una empresa de nova creació, per poder participar en aquesta licitació cal tenir contractada una assegurança de responsabilitat civil per riscos professionals equivalent, o per quantia superior, al valor estimat del contracte (art. 87.1.b de la LCAP).
Mitjà d’acreditació documental en el cas que sigui necessari: Mitjançant els comptes anuals aprovats i dipositats al Registre Mercantil o altre registre oficial. Els empresaris individuals no inscrits en el Registre Mercantil acreditaran la seva solvència mitjançant els llibres d’inventari i comptes anuals legalitzats per l’esmentat Registre.
·  Solvència tècnica o professional en els últims cinc anys, avalades per certificats de bona execució; aquests certificats han d'indicar l'import, les dates i el lloc d'execució de les obres i s'ha de precisar si es van dur a terme segons les regles per les quals es regeix la professió i es van portar normalment a bon terme.
Mitjà d’acreditació: Si l'òrgan de contractació ho sol.licita el licitador haurà d'acreditar documentalment aquesta circumstància mitjançant certificats expedits o visats per l’òrgan competent, quan el destinatari sigui una entitat del sector públic o, quan el destinatari sigui un subjecte privat, mitjançant un certificat expedit per aquest o, a manca d’aquest certificat, mitjançant una declaració de l’empresari.
En els contractes amb un valor estimat inferior a 500.000 euros, quan el contractista sigui una empresa de nova creació, entenent per aquesta la que tingui una antiguitat



inferior a cinc anys, la seva solvència tècnica s’ha d’acreditar per un o diversos dels mitjans a què es refereixen les lletres b a f de l'article 88.1.c) de la LCSP, sense que en cap cas sigui aplicable el que estableix la lletra a, relatiu a l’execució d’un nombre determinat d’obres.
 No obstant això, l’empresa licitadora que estigui inscrita en el Registre electrònic d’Empreses Licitadores (RELI) o en el Registre Oficial de Licitadors i Empreses Classificades del Sector Públic (ROLECE) o que figuri en una base de dades nacional d’un Estat membre de la Unió Europea d’accés gratuït, no està obligada a presentar els documents justificatius o altra prova documental de les dades inscrites en aquests registres.


3.8 Criteris d'adjudicació
Les propostes seran valorades d'acord amb els criteris establerts en aquesta clàusula i segons disposa l'article 145 de la LCAP i l'article 156.
Criteri 1 : Oferta econòmica per a l’execució completa de la instal·lació:
Per a la millor oferta s’atorgaran els següents punts 60 punts, la resta d’ofertes segons la següent fórmula:
El pressupost base de licitació és de 72.720,18€ (IVA inclòs).
Millor oferta (MO)
Oferta econòmicament més desfavorable (PO) S’aplicarà la fórmula següent:
Puntuació del pressupost presentat del licitador N=60*(PO-OfertaN) / (PO-MO)
Criteri 2: Augment del període de garantia: 
Per augment del període mínim legal s’atorgaran els següents punts:
· 20 punts per l’ampliació del període de garantia en 2 any addicional (total 3 anys)
· 30 punts per l’ampliació del període de garantia en 3 any addicional (total 4 anys)
Criteri 3: Manteniment preventiu de la instal·lació : 
1 any- 5 Punts
2 anys- 10 punts

Condicions especials d'execució
L'article 202 de la LCSP determina que els òrgans de contractació poden establir condicions especials en relació amb l'execució del contracte, sempre que estiguin vinculades a l'objecte del contracte, no siguin directament o indirectament discriminatòries, siguin compatibles amb el dret comunitari i s'indiquin en l'anunci de licitació i en els plecs.
Per a l'execució del present contracte, l'adjudicatari ha de complir amb les següents condicions especials d'execució:
De tipus ambiental:
· Mantenir o millorar els valors mediambientals que es puguin veure afectats per l’execució del contracte: una gestió més sostenible de l’aigua, el foment de l’ús de les energies renovables, la promoció del reciclatge i l’ús d’envasos reutilitzables.:
De tipus social:
· Garantir la seguretat i la protecció de la salut al lloc de treball i el compliment dels convenis col·lectius sectorials i territorials aplicables.
3.9 Autorització de variants
No se'n preveuen

3.10 Modificacions
No se'n preveuen

3.11 Subcontractació
S’autoritza la subcontractació parcial de les prestacions accessòries objecte del contracte en els termes i amb les condicions que estableix l’article 215 de la Llei 9/2017, de 8 de novembre, de contractes del sector públic.

3.12 Penalitzacions
Quan l'empresa contractista, per causes imputables a ella, hagués incorregut en demora respecte al compliment del termini total, l'administració podrà optar per la resolució del contracte o per la imposició de les penalitzacions diàries en la proporció de 0,60€ per cada 1.000€ del preu del contracte (IVA exclòs), tot d'acord amb la previsió de l'article 193.3 de la LCSP.
Cada vegada que les penalitzacions per demora, arribin a un múltiple del 5 per 100 del preu del contracte, l'IVA exclòs, l'òrgan de contractació podrà resoldre el contracte o acordar-ne la continuïtat amb imposició de noves penalitzacions.

4.- PLEC DE PRESCRIPCIONS TÈCNIQUES

Estan incorporats al projecte tècnic redactat per l’enginyer industrial, Roberto Blesa Sabater de març de 2026 amb autor EPI. Energia per la Igualtat SCCL, aprovat a la sessió ordinària del Ple de l’Ajuntament de Sant Climent Sescebes, al maig de 2026..

Aquest informe-memòria s'emet per tal de donar compliment a l'estipulat als article 28 i 116.3 de la LCSP, deixant constància en la documentació preparatòria del contracte de la naturalesa i extensió de les necessitats que es pretén cobrir mitjançant el contracte projectat, així com la idoneïtat del seu objecte i contingut per satisfer-les, abans d'iniciar el procediment encaminat a la seva adjudicació



